
_START_ARTICLE_
Dietrich Zander
_START_PARAGRAPH_
Dietrich Zander (født 2. juli 1951 i Østberlin, Østtyskland) er en tysk tidligere roer._NEWLINE_Zander vandt sølv for Østtyskland ved OL 1972 i München i disciplinen firer med styrmand. Bådens øvrige besætning bestod af Reinhard Gust, Eckhard Martens, Rolf Jobst samt styrmand Klaus-Dieter Ludwig. Østtyskerne sikrede sig sølvmedaljen efter en finale, hvor de kun blev besejret af Vesttyskland. Tjekkoslovakiet vandt bronze. Det var det eneste OL han deltog i._NEWLINE_Zander vandt desuden en VM-guldmedalje i otter ved VM 1970 i Canada.